**7/2019. (IX.9.) számú HVB határozat**

Kerecseny Község Helyi Választási Bizottsága - 2019. szeptember 9. napján megtartott ülésén – a választási eljárásról szóló 2013. évi XXXVI. törvény (a továbbiakban: Ve.) 318. § (2) bekezdésében megállapított hatáskörében eljárva

**Németh András (***személyes adat*) -ilakost a nemzetiségi önkormányzati képviselők 2019. évi választására **Kerecseny településen az „ANOSZTRU” ORSZÁGOS CIGÁNY EGYESÜLET jelölő szervezet jelöltjeként mint települési roma nemzetiségi önkormányzati képviselőjelöltet nyilvántartásba veszi.**

A határozat ellen az ügyben érintett természetes és jogi személy, jogi személyiség nélküli szervezet személyesen, levélben vagy elektronikus levélben a Zala Megyei Területi Választási Bizottsághoz (8900 Zalaegerszeg, Kosztolányi D. u. 10.) címzett, de Kerecseny Község Helyi Választási Bizottságához benyújtott (8745 Kerecseny, Deák F. u. 52. e-mail: jegyzo@korjegyzosegfrajk.t-online.hu ) fellebbezéssel lehet élni. A fellebbezést jogszabálysértésre hivatkozással, illetve a választási bizottság mérlegelési jogkörben hozott határozata ellen, úgy kell benyújtani, hogy az legkésőbb **2019.09.12.** napján 16.00 óráig megérkezzen a HVB-hez.

A fellebbezésnek tartalmaznia kell:

1. a fellebbezés Ve. 223. § (3) bekezdése szerinti alapját, azaz a jogszabálysértés megjelölését, vagy a mérlegelésre hivatkozást,
2. a fellebbezés benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét,
3. a fellebbezés benyújtójának személyi azonosítóját, illetve ha külföldön élő, magyarországi lakhellyel nem rendelkező választópolgár nem rendelkezik személyi azonosítóval, akkor a személyazonosságát igazoló igazolvány típusát és számát.

A fellebbezés tartalmazhatja benyújtójának elektronikus levélcímét, vagy kézbesítési megbízottjának nevét, és elektronikus levélcímét. A fellebbezés illetékmentes.

**I n d o k o l á s**

**Németh András (***személyes adat*) -ilakost a nemzetiségi önkormányzati képviselők 2019. évi választására **Kerecseny településen az „ANOSZTRU” ORSZÁGOS CIGÁNY EGYESÜLET jelölő szervezet jelöltjeként mint települési roma nemzetiségi önkormányzati képviselőjelöltet** A jelölt benyújtotta a 4/2014. (VII. 24.) IM rendelet szerinti „E3” jelű nyomtatványt és a mellékelt 2 db ajánlóívet, amelyen a Helyi Választási Bizottság **5 db ajánlást érvényesnek fogadott el, - db-ot pedig érvénytelennek** minősített.

A nemzetiségek jogairól szóló 2011. évi CLXXIX. törvény 59. § (1) bekezdése szerint meghatározott számú érvényes ajánlást **(Kerecseny településen legalább 5 db érvényes ajánlás)** az ajánlóív tartalmazta.

Az ajánlások ellenőrzését - a Ve. 122. §, és a 125-127. §– ban foglaltaknak megfelelően a Választási Iroda formailag és tartalmilag is elvégezte a Nemzeti Választási Rendszer bevonásával.

A Ve. 132. §-a szerint az illetékes választási bizottság minden, a törvényes feltételeknek megfelelő jelölő szervezetet, jelöltet, illetve listát – legkésőbb a bejelentést követő negyedik napon – nyilvántartásba vesz.

Kerecseny község Helyi Választási Bizottsága a benyújtott dokumentumokat átvizsgálta és megállapította, hogy a nemzetiségi önkormányzati képviselőjelölt nyilvántartásba vételének törvényi feltételei maradéktalanul teljesültek, ezért a rendelkező részben foglaltak szerint határozott.

Kerecseny, 2019. szeptember 9.

 HVB elnöke